Ένα παραδοσιακό σπίτι, απλό αλλά εξοπλισμένο με οτιδήποτε μπορείς να χρειαστείς. Δεν έχει κλιματισμό, αλλά έχει απίστευτη δροσιά όλη την ημέρα, και οι ανεμιστήρες οροφής για αυτούς που θέλουν να παγώσουν περισσότερο, κάνουν πολύ καλή δουλειά. Η πισίνα είναι περίπου 1-1.20 μέτρο σε βάθος αλλά έχει το γούστο της για να δροσιστεις ή να πιεις ένα ποτάκι. Για μικρά παιδιά πιστεύω είναι τέλεια, πάντα βέβαια με επιτήρηση. Η απόσταση από τον κεντρικό δρόμο θα έλεγα ότι είναι περίπου 400 μέτρα, με τα τελευταία 100 μέτρα να είναι στενός χωματόδρομος με δεξιά και αριστερά πέτρινους φράχτες. Είναι γενικά απομονωμένο μέρος, δεν βρίσκεται μέσα σε κάποιο χωριουδάκι, είναι το σπίτι και δέντρα/καλαμιές γύρω γύρω. Τα υπόλοιπα σπίτια είναι περίπου 150-200 μέτρα μακριά. Εμένα προσωπικά αυτό μου άρεσε, αλλά κάποιοι που δεν έχουν καλή σχέση με την φύση ίσως φοβηθούν λίγο το βράδυ άμα βάλει λίγο αέρα πχ. Η γκρασιελα ήταν πολύ βοηθητική και κουλ τύπος. Θα ξαναπήγαινα πολύ άνετα.